Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește modificarea Protocolului 30 la Acordul privind SEE referitor la dispozițiile specifice privind organizarea cooperării în domeniul statisticii /* COM/2013/0335 final - 2013/0175 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică și omogenitatea necesare pieței interne, Comitetul mixt al SEE trebuie să includă în Acordul privind SEE toată legislația relevantă a Uniunii Europene, la cât mai scurt timp după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Proiectul de decizie a Comitetului mixt al SEE (anexat la propunerea de decizie a Consiliului) vizează modificarea Protocolului 30. Statele AELS care fac parte din SEE doresc să continue să participe la programul statistic multianual al UE. Întrucât pachetul financiar al programului statistic european pentru perioada 2013-2017 a fost stabilit doar pentru 2013 și chiar dacă nu a fost încă adoptat cadrul financiar pentru 2014 - 2017, participarea la program pentru anul 2013 ar trebui să fie deja stabilită de Comitetul mixt al SEE. Astfel, proiectul de decizie a Comitetului mixt include noul program statistic european 2013­2017 în protocolul 30 la Acordul SEE, pentru anul 2013. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii. Comisia prezintă proiectul de decizie a Comitetului mixt al SEE în vederea adoptării acesteia de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2013/0175 (NLE) Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește modificarea Protocolului 30 la Acordul privind SEE referitor la dispozițiile specifice privind organizarea cooperării în domeniul statisticii CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 338 alineatul (1) coroborat cu articolul 218 alineatul (9), având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European[1], în special articolul 1 alineatul (3), având în vedere propunerea Comisiei Europene, întrucât: (1) Acordul privind Spațiul Economic European[2] („Acordul privind SEE”) a intrat în vigoare la 1 ianuarie 1994. (2) În temeiul articolului 98 din Acordul privind SEE, Comitetul mixt al SEE poate decide să modifice, inter alia, Protocolul 30 la acord. (3) Protocolul 30 la Acordul privind SEE conține dispoziții specifice referitoare la organizarea cooperării în domeniul statisticii. (4) Regulamentul (UE) nr. 99/2013 al Parlamentului European și al Consiliului din 15 ianuarie 2013 privind programul statistic european pentru perioada 2013-2017[3] stabilește pachetul financiar pe 2013 pentru implementarea programului statistic european în perioada 2013-2017. Alocarea financiară pentru perioada 2014-2017 urmează să fie adoptată. (5) Programul statistic al SEE pe anul 2013 ar trebui să se întemeieze pe Regulamentul (UE) nr. 99/2013 și ar trebui să includă acele elemente ale programului care sunt necesare pentru descrierea și monitorizarea tuturor aspectelor economice, sociale și de mediu relevante ale Spațiului Economic European. (6) Protocolul 30 la Acordul privind SEE ar trebui modificat în consecință pentru ca această cooperare extinsă să poată fi realizată începând cu 1 ianuarie 2013. (7) Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția care urmează să fie adoptată, în numele Uniunii Europene, în cadrul Comitetului mixt al SEE, în ceea ce privește modificarea propusă a Protocolului 30 la Acordul privind SEE se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării sale. Adoptată la Bruxelles, Pentru Consiliu Președintele Anexă Proiect de DECIZIE A COMITETULUI MIXT AL SEE nr. […] din […] de modificare a Protocolului 30 la Acordul privind SEE referitor la dispozițiile specifice privind organizarea cooperării în domeniul statisticii COMITETUL MIXT AL SEE, Având în vedere Acordul privind Spațiul Economic European („Acordul privind SEE”), în special articolul 98, întrucât: (1) Regulamentul (UE) nr. 99/2013 al Parlamentului European și al Consiliului din 15 ianuarie 2013 privind programul statistic european 2013-2017[4] stabilește pachetul financiar pe 2013 pentru implementarea programului statistic european în perioada 2013-2017. Alocarea financiară pentru perioada 2014-2017 urmează să fie adoptată. (2) Programul statistic al SEE pe anul 2013 ar trebui să se întemeieze pe Regulamentul (UE) nr. 99/2013 și ar trebui să includă acele elemente ale programului care sunt necesare pentru descrierea și monitorizarea tuturor aspectelor economice, sociale și de mediu relevante ale Spațiului Economic European. (3) Protocolul 30 la Acordul privind SEE ar trebui modificat în consecință pentru ca această cooperare extinsă să poată fi realizată începând cu 1 ianuarie 2013, ADOPTĂ PREZENTA DECIZIE: Articolul 1 Următorul text se inserează după articolul 4 [Modernizarea statisticilor europene referitoare la întreprinderi și comerț (MEETS)] din Protocolul 30 la Acordul SEE: „Articolul 5 Programul statistic 2013 1. Programul statistic european 2013-2017, astfel cum a fost stabilit prin regulamentul Parlamentului European și al Consiliului la care se face trimitere la alineatul (4), constituie cadrul pentru acțiunile statistice ale SEE care urmează să fie realizate între 1 ianuarie 2013 și 31 decembrie 2013. Toate domeniile și temele statistice principale ale programului statistic european 2013-2017 sunt considerate relevante pentru cooperarea statistică a SEE și sunt deschise participării depline a statelor AELS. 2. Un program statistic specific al SEE pentru 2013 este elaborat în comun de Biroul de statistică al AELS și de Eurostat. Programul statistic al SEE pe 2013 se bazează pe un subprogram al programului de lucru anual stabilit de Comisie în conformitate cu Regulamentul Parlamentului European și al Consiliului menționat la alineatul (4) și este elaborat în paralel cu acesta. Programul statistic al SEE pe 2013 este aprobat de către părțile contractante în conformitate cu procedurile lor interne specifice. 3. Pentru 2013, statele AELS contribuie financiar, în conformitate cu articolul 82 alineatul (1) litera (a) din acord și cu regulamentele financiare aferente, cu o sumă care reprezintă 75 % din valoarea indicată în linii bugetare 29 02 05 (Programul statistic european 2013-2017) și 29 01 04 05 (Politica de informare statistică — Cheltuieli de gestiune administrativă) înscrise în bugetul Uniunii Europene pentru 2013. 4. Următorul act face obiectul prezentului articol: - 32013 R 0099: Regulamentul (UE) nr. 99/2013 al Parlamentului European și al Consiliului din 15 ianuarie 2013 privind programul statistic european pentru perioada 2013-2017 (JO L 39, 9.2.2013, p. 12).” Articolul 2 Prezenta decizie intră în vigoare în ziua următoare datei la care s-a efectuat ultima notificare în conformitate cu articolul 103 alineatul (1) din Acordul privind SEE*. Aceasta se aplică de la 1 ianuarie 2013. Articolul 3 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 305, 30.11.1994, p. 6. [2] JO L 1, 3.1.1994, p. 3. [3] JO L 39, 9.2.2013, p. 12. [4] JO L 39, 9.2.2013, p. 12. * [Nu au fost semnalate obligații constituționale.] [Au fost semnalate obligații constituționale.]